Միւս ուղղութիւնը, որը պէտք է ասել, որ բաւական նոր է եւ հետաքրքրական, նոր հնարաւորութիւններ կընձեռի, պրն. Գասպարը անդրադարձաւ, որ նաեւ Եւրոպայում ենք իրականացնում, Ջաւախքի ուղղութեամբ հարցերն են։ Յատկապէս Սահակաշւիլու ընտրւելուց յետոյ՝ 2003 թւականին մեր ճիգը եղաւ փորձել Վրաստանի իշխանութիւնների մերձաւորների հետ աշխատելով՝ հարցին օգուտ բերել։ Այսինքն՝ ոչ թէ թշնամական տրամադրութիւններ ստեղծելով, այլեւ իրենք հայերը յաճախ այն ժամանակ ինչ որ ասէին, կասէին, որ սա ռուսական ազդեցութիւն է, ռուսներն են դրդում, ռուսական բազան չեն ուզում դուրս հանել եւ այլն, եւ այլն, բայց արդէն Սահակաշւիլու ընտրութիւնից յետոյ՝ մենք էլ փոխեցինք մեր մարտավարութիւնը եւ փորձում ենք իշխանութիւնների հովանաւորների հետ աշխատել, իսկ այդ հովանաւորները Արեւմուտքն է, Վաշինգտոնը եւ Բրիւսէլը։ Եւ բաւական երկար ժամանակ բաւական դժւարացանք նոյնիսկ ապահովել վիզա, որպէսզի Ջաւախքից ներկայացուցիչներ մեկնեն Եւրոպա։ Ջաւախքի հայկական հասարակական կազմակերպութիւնների խորհուրդ կայ, այդ խորհուրդների ներկայացուցիչները, որ վիզա ստանան, այցելեն եւ ի վերջոյ հնարաւոր եղաւ գոնէ ապահովել Եւրոպա, իսկ ԱՄՆ-ն էլ յոյս ունեմ, որ առաջիկայ ամիսներին կիրականանայ, բայց ինչ որ նաեւ փոխեցինք յատկապէս Դաշնակցութեան այս վերջին Ընդհանուր ժողովից յետոյ, մէկուկէս տարի առաջ, այն էր, որ մեր կառոյցները, որոնց պատկանելութիւնը գաղտնիք չէ, պատահական չէ, որ օրինակի համար՝ Եւրոպայի գրասենեակի անունը European Armenian Federation է, Armenian կայ մէջը, Federation կայ, հասկացողը կը հասկանայ, որ սա Դաշնակցութիւնն է: ASA-ի մասին նոյնիսկ կարելի է ասել, որ մեղադրանք կար, ճիգ կար ասելու, որ դուք դրսից ղեկավարւող կառոյց էք. միայն Հայաստանում չեն ասում այդ բանը եւ ուրեմն՝ հարց կար: Այսինքն՝ յստակ կնիք ունեցող մեր կառոյցներով յարաբերութեանց մէջ մտնել Վրաստանի իշխանութիւնների հետ: